[bookmark: _Hlk76385256][bookmark: _Hlk74220076][bookmark: _Hlk74220035]Na temelju članka 26. Izjave o osnivanju OBALA I PLAŽE ŠIBENIK d.o.o. za upravljanje i poslovne usluge, Trg palih branitelja Domovinskog rata 1, OIB: 97123041130 i Odluke Nadzornog odbora Društva donesene na 1. sjednici Nadzornog odbora od 04.11.2026. godine, Nadzorni odbor društva Obala i plaže Šibenik d.o.o., raspisuje  


Javni natječaj
 za izbor i imenovanje direktora 
trgovačkog društva OBALA I PLAŽE ŠIBENIK d.o.o. Šibenik 


Raspisuje se javni natječaj za člana Uprave - direktora društva OBALA I PLAŽE ŠIBENIK d.o.o. društva za upravljanje i poslovne usluge Šibenik na razdoblje od 4 godine.

[bookmark: _Hlk35412648]Osim uvjeta propisanih Zakonom o trgovačkim društvima ("Narodne novine", broj 111/1993, 34/1999, 52/2000, 118/2003, 107/2007, 146/2008, 34/2022, 114/2022, 18/2023, 130/2023, 136/2024),  kandidat za direktora, mora ispunjavati sljedeće uvjete:
· završen sveučilišni ili stručni diplomski studij ekonomskog ili pravnog smjera (razina VSS),
· pet (5) godina radnog iskustva na rukovodećim poslovima u traženoj struci, 
· stručna znanja, sposobnosti i iskustvo za neovisno i samostalno vođenje poslova trgovačkog društva,
· poznavanje računovodstvenih i poreznih propisa trgovačkih društava, 
· organizacijske sposobnosti i sklonost timskom radu,
· da se protiv kandidata ne vodi kazneni postupak.

	Uz vlastoručno potpisanu prijavu za natječaj, u kojoj se navode osobni podaci podnositelja prijave (ime i prezime, adresa stanovanja, broj telefona, e-mail adresa) kandidati za člana Uprave - direktora Društva dužni su dostaviti:

· životopis u kojem će se u skladu s dostavljenim dokazima obrazložiti ispunjavanje uvjeta iz javnog natječaja,
· presliku domovnice ili osobne iskaznice,
· dokaz o odgovarajućem stupnju obrazovanja u skladu s propisanim uvjetima ovog natječaja (preslika diplome ovjerene kod javnog bilježnika), 
· dokaz o traženom radnom iskustvu (elektronički zapis ili Potvrdu izdanu od Hrvatskog zavoda za mirovinsko osiguranje o podacima evidentiranim u matičnoj evidenciji - ne stariju od 30 dana od dana objave natječaja i potvrdu poslodavca o stečenom iskustvu na rukovodećim poslovima u traženoj struci),
· uvjerenje pribavljeno od nadležnog suda ili putem sustava e-Građani, da se protiv kandidata ne vodi kazneni postupak, ne starije od 15 dana od dana podnošenja prijave
· prijedlog četverogodišnjeg programa rada Društva

Kandidat koji ostvaruje pravo prednosti pri zapošljavanju prema posebnim propisima dužan je u prijavi na javni natječaj pozvati se na to pravo i ima prednost u odnosu na ostale kandidate samo pod jednakim uvjetima. Da bi ostvario pravo prednosti pri zapošljavanju, kandidat koji ispunjava uvjete za ostvarivanje toga prava, dužan je uz prijavu na javni natječaj priložiti sve dokaze o ispunjavanju uvjeta iz natječaja, kao i rješenje, odnosno potvrdu o priznatom statusu, te dokaz iz kojeg je vidljivo na koji način je prestao radni odnos kod posljednjeg poslodavca (ugovor, rješenje, odluka i sl.).

Temeljem članka 103. Zakona o hrvatskim braniteljima iz Domovinskog rata i članovima njihovih obitelji (Narodne novine br. 121/17, 98/19, 84/21 i 156/23), kandidati koji se pozovu na pravo prednosti pri zapošljavanju po toj osnovi dužni su dostaviti sve dokaze o ispunjavanju uvjeta za ostvarivanje tog prava. Popis dokaza potrebnih za ostvarivanje prava prednosti pri zapošljavanju prema navedenom Zakonu dostupan je na internet stranici Ministarstva hrvatskih branitelja: 
https://branitelji.gov.hr/UserDocsImages/dokumenti/Nikola/popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20ZOHBDR%202021.pdf

Kandidat koji se, sukladno članku 9. Zakona o profesionalnoj rehabilitaciji i zapošljavanju osoba s invaliditetom (Narodne novine, 157/13, 152/14, 39/18 i 32/20), poziva na pravo prednosti prilikom zapošljavanja, dužan je uz prijavu na natječaj, osim dokaza o ispunjavanju traženih uvjeta, priložiti i dokaz o utvrđenom statusu osobe s invaliditetom.

Temeljem članka 49. Zakona o civilnim stradalnicima iz Domovinskog rata (Narodne novine, broj 84/21), kandidati koji se pozovu na pravo prednosti pri zapošljavanju po toj osnovi dužni su dostaviti sve dokaze o ispunjavanju uvjeta za ostvarivanje tog prava. Popis dokaza potrebnih za ostvarivanje prava prednosti pri zapošljavanju prema navedenom Zakonu dostupan je na internetskoj stranici Ministarstva hrvatskih branitelja:
https://branitelji.gov.hr/UserDocsImages/dokumenti/Nikola/popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20Zakon%20o%20civilnim%20stradalnicima%20iz%20DR.pdf

Prije stupanja na dužnost odabrani kandidat bit će u obvezi dostaviti izjavu ovjerenu kod javnog bilježnika, pod kaznenom i materijalnom odgovornošću, o nepostojanju okolnosti iz članka 239. stavka 2. Zakona o trgovačkim društvima i nepostojanje sukoba interesa sukladno odredbama Zakona o sprečavanju sukoba interesa.

Prijavom na natječaj kandidat daje privolu za prikupljanje i obradu osobnih podataka navedenih u prijavi na ovaj natječaj, kao i dokumentacije dostavljene prijavom, u svrhu izbora kandidata. Prikupljeni osobni podaci obrađivat će se u skladu s propisima odnosno s Uredbom (EU) 2016/679 Europskog parlamenta i Vijeća od 27. travnja 2016. te Zakonom o provedbi Opće uredbe o zaštiti podataka (Narodne novine, br. 42/18).

Urednom prijavom smatra se prijava koja sadrži svu traženu dokumentaciju navedenu u ovom natječaju. 
Osoba koja nije podnijela pravodobnu i urednu prijavu na natječaj neće se smatrati kandidatom prijavljenim na natječaj.
Kandidati koji zadovoljavaju uvjete natječaja pristupiti će prethodnoj procjeni sposobnosti kandidata putem intervjua.
Za kandidata koji ne pristupi razgovoru smatrat će se da je povukao prijavu na javni natječaj te se u daljnjem postupku više neće smatrati kandidatom.

Po završetku javnog natječaja kandidati će na adrese elektroničke pošte biti obaviješteni o rezultatima natječaja.

Riječi i pojmovi, korišteni u javnom natječaju, koji imaju rodno značenje, odnose se jednako na muški i ženski rod, bez obzira na to jesu li korišteni u muškom ili ženskom rodu.

Prijave na natječaj s dokazima o ispunjavanju uvjeta iz natječaja podnose se u roku od 8 dana od dana objave u Narodnim novinama.
Javni natječaj za izbor direktora Društva bit će objavljen u Narodnim novinama, Slobodnoj Dalmaciji i na mrežnim stranicama Društva.

Prijave dostaviti na: 
Grad Šibenik, Trg palih branitelja domovinskog rata 1, 22000 Šibenik, s naznakom „Prijava na javni natječaj za direktora društva OBALA I PLAŽE ŠIBENIK – ne otvarati“, n/r Roberta Šupe.

Skupština Društva na temelju javnog natječaja i na prijedlog Nadzornog odbora, imenuje Upravu odnosno direktora Društva na vrijeme od četiri (4) godine.




                                                                                     NADZORNI ODBOR

